**Ceglédi Szakképzési Centrum**

pályázatot hirdet

a **Ceglédi SZC Szterényi József Technikum és Szakképző Iskolában**

**rendszergazda**

munkakör betöltésére.

**Jogviszony időtartama:** határozatlan

**Foglalkoztatás jellege:** Teljes munkaidő

**Munkavégzés helye:** Ceglédi SZC Szterényi József Technikum és Szakképző Iskola, 2200 Monor, Ipar u 2.

**A munkakörbe tartozó feladatok:**

* Linux, Windows és FreeBSD szerverek napi üzemeltetési feladatai (telepítések, frissítések, hibaelhárítás)
* Windows munkaállomások napi üzemeltetési feladatai (telepítések, frissítések, hibaelhárítás)
* felhasználók kezelése helyi Windows és felhőalapú (Azure) Active Directory rendszerekben, valamint a Google Classroomban
* iskolai hálózat felügyelete és karbantartása
* intézményi honlap felügyelete, szükség esetén adatok feltöltése és frissítése
* Microsoft 365 programcsomag kezelése
* Outlook levelezőrendszer kezelése
* szerverek biztonsági mentésének biztosítása
* irodatechnikai berendezések (nyomtatók, fénymásolók, projektorok) üzemeltetése, kellékanyagok és alkatrészek rendelése
* kapcsolattartás a külső és belső informatikai és üzemeltetési partnerekkel, hivatalokkal
* számítógépes környezet előkészítése és működésének biztosítása a vizsga- mérés- és versenyszabályzatok előírásai szerint
* számítógépes környezet előkészítése és működésének biztosítása közép- és emeltszintű ágazati, szakmai és érettségi vizsgákra, valamint az alapvizsgákra a vizsgaszabályzat előírásainak megfelelően
* új technológiák nyomon követése
* vírusvédelem biztosítása
* napi felhasználói problémák kezelése
* az informatikai eszközök működésében jelentkező hibák elhárítása
* eszközigény felmérése, egyeztetés a munkatársakkal
* részvétel a selejtezési eljárásban
* informatikai szaktanácsadás, konzultáció
* vezetékes és vezeték nélküli hálózat működésének biztosítása, eszközök konfigurálása
* egyedi rendszerek, megoldások bevezetése

**Illetmény és juttatások:** Az illetmény megállapítására 2012. évi I. törvény rendelkezései az irányadók.

**Pályázati feltételek:**

* legalább középfokú informatikai szakirányú végzettség
* tapasztalat és jártasság a virtualizációs technológiákban, Linux virtualizáció ismerete (ProxMox VM, LXC)
* Windows és Linux alapú rendszerek ismerete
* büntetlen előélet
* cselekvőképes
* magyar állampolgárságú vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett személy.

**Pályázat elbírálásánál előnyt jelent:**

* hasonló munkakörben szerzett legalább 1-3 év tapasztalat
* rendszergazda szakképesítés
* felsőfokú informatikai végzettség

**A pályázat részeként benyújtandó iratok, igazolások:**

* Szakmai önéletrajz
* Képzettségeket igazoló dokumentumok
* Erkölcsi bizonyítvány
* Nyilatkozat, hogy a pályázatot harmadik fél is megismerheti

**A munkakör betölthetőségének időpontja:**

A munkakör legkorábban 2024. február 26. napjától tölthető be.

A pályázat benyújtásának határideje: 2024. február 23.

**A pályázatok benyújtásának módja:**

Postai úton, a pályázatnak a Ceglédi SZC Szterényi József Technikum és Szakképző Iskola címére történő megküldésével (2200 Monor, Ipar u 2.).

Elektronikus úton Lipka Gabriella Regina Igazgató Asszony részére a szterenyi@szterenyi.hu e -mail címen keresztül.

**A pályázat elbírálásának módja, rendje:**

A pályázatok beérkezése után, az alkalmas jelentkezőkkel személyes elbeszélgetés alapján az iskola igazgatója a felterjesztését megküldi a Ceglédi Szakképzési Centrumnak. A pályázat betöltésekor hatályos jogszabályok szerint, jogviszony létesítésekor próbaidő kikötése kötelező.

**A pályázat elbírálásának határideje: 2024. február 23.**

A munkáltatóval kapcsolatban további információt a <http://www.szterenyi.hu> honlapon szerezhet.